TASCO เร่งแผนบริหารเสี่ยง ปมยกเลิกซื้อน้ำมันดิบ “เวเนซุเอลา”
TASCO เร่งแผนบริหารเสี่ยง ปมยกเลิกซื้อน้ำมันดิบ “เวเนซุเอลา”
15 ก.ย. 2563

นายชัยวัฒน์ ศรีวรรณวัฒน์ กรรมการผู้จัดการใหญ่ บริษัท ทิปโก้แอสฟัลท์ จำกัด (มหาชน) หรือ TASCO เปิดเผยถึงกรณีการยกเลิกซื้อน้ำมันดิบจากประเทศเวเนซูเอลา และการปิดโรงกลั่นในเมือง Kemaman ประเทศมาเลเซีย เป็นการชั่วคราวจนกว่าการคว่ำบาตรของสหรัฐอเมริกาต่อประเทศเวเนซูเอลาจะถูกยกเลิก หรือบริษัทฯสามารถจัดหาน้ำมันดิบจากแหล่งอื่นทดแทนน้ำมันดิบจากประเทศเวเนซูเอลาได้
โดยผลิตภัณฑ์ยางมะตอยที่ผลิตได้จากโรงกลั่นในเมือง Kemaman นั้นคิดเป็นสัดส่วน 50% โดยประมาณของผลิตภัณฑ์ยางมะตอยทั้งหมดของบริษัทฯ ที่ขายในแต่ละปี การปิดโรงกลั่นจะส่งผลกระทบโดยตรงต่อธุรกิจ wholesale trading  ขณะนี้บริษัทฯอยู่ระหว่างการพิจารณาแผนการบริหารความเสี่ยงอยู่หลายแผนงาน บนสมมติฐานแซงชั่นยังมีต่อเนื่อง
ล่าสุดวันนี้ (15 ก.ย.) ได้ทำหนังสือแจ้งตลาดหลักทรัพย์แห่งประเทศไทย โดยมีรายละเอียดดังนี้ 1.บริษัทฯ อยู่ในระหว่างการพิจารณาซื้อน้ำมันดิบเพื่อทดแทนน้ำมันดิบจากประเทศเวเนซูเอลา ทั้งจากผู้ผลิตน้ำมันโดยตรง และบริษัท Trading Company น้ำมัน
อย่างไรก็ตาม หากมีความคืบหน้า บริษัทฯ จะแจ้งต่อตลาดหลักทรัพย์แห่งประเทศไทย ให้ทราบในโอกาสต่อไป